### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.

### Resumé

Helhedsplan 2:0 for Nye fastlægger de overordnede rammer for udvikling af en ny bydel på et primært privatejet, areal omkring et letbanestop syd for landsbyen Elev i [adresse] Nord, herunder grundlag for skolebyggeriet.

Byrådet har tidligere vedtaget, at en revideret helhedsplan for Nye skal godkendes, inden yderligere lokalplaner kan vedtages.

Planlægningen har fokus på en blandet by med afsæt i bæredygtighed, landskab, værdiskabende vandhåndtering, fællesskaber og en bymæssighed, der skaber afsæt for en levende og mangfoldig by med et bredt udbud af boliger og plads til liberale erhverv.

Arealet omfattes af kommuneplanramme 270610BL, der fastslår at:

”Forinden der kan udarbejdes kommuneplantillæg og byggeretsgivende lokalplaner for dele af området, skal der fastlægges en overordnet bystruktur og fastlægges et mål for indbyggertallet og antallet af arbejdspladser m.v.”

Helhedsplanen fra 2011 ligger til grund for Lokalplan 1016 og tilhørende kommuneplantillæg nr. 25 for Etape 1 i Nye, begge vedtaget i 2016. Den samlede byudvikling forventes at forløbe over 30-40 år og er i Helhedsplan 2:0 for nuværende estimeret til 13.500 borgere.

Der har været gennemført en forudgående offentlig høring fra den 5. marts til den 26. marts 2020 med henblik på et evt. behov for udvidelse af kommuneplanrammen i forhold til kunstgræsbane (teknisk anlæg) ved den kommende skole. Der indkom 13 høringsbidrag (bilag 12)

Eventuelle udbygningsaftaler følger den kommende lokalplanlægning.

Etape 1 har ikke været omfattet af lovkrav om almene boliger. For de resterende etaper forventes udmøntning ift. gældende lovkrav. I Etape 2 er der stillet krav om en andel på 25% af det samlede boligetageareal. Dog kan den andel af almene boliger, der frivilligt etableres i Etape 1, fratrækkes de 25%, så det forventeligt ender på en andel på 21% almene boliger i Etape 2.

Helhedsplan 2:0 omfatter forslag til placering af skole/ lærings- og aktivitetsbyggeri med tilhørende 12 daggrupper og 1 kunstgræsbane og 3 græsbaner, svarende til ca. halvdelen af de boldbaner, som Sport og Fritid anslår vil være behovet i et fuldt udbygget Nye.

### Indstilling

Det indstilles:

At 1) forslag til Helhedsplan 2:0 med tilhørende bilag godkendes til offentlig fremlæggelse i 8 uger

At 2) forslag til miljørapport godkendes til offentlig fremlæggelse,

At 3) bemærkninger fra den forudgående offentlige høring besvares, som det det fremgår af indstillingens afsnit 5.8 og bilag 13.

### Sagens forløb

05-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-08-2021 Magistraten

Fremsendes til [adresse] med bemærkning, at Magistraten i mødet den 9. august 2021 anbefaler, at byrådet tiltræder Magistratsafdelingen for Teknik og Miljøs indstilling af 24. juni 2021.

Der udarbejdes notat om sårbare drikkevandsområder.

 18-08-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.